જોકે દિનુમામાએ પોતે ડેરીના સાડા ચાર વર્ષના કાર્યકાળમાં પશુપાલકોને ફેટનો યોગ્ય ભાવ, દુધ ઉત્પાદક મંડળીઓ તેમજ ડેરીને લગતા અન્ય મહત્વના નિર્ણયોમાં ફાયદો કરાવ્યો હોવાનું જણાવ્યું હતું. બીજી તરફ રાજનીતીમાં પરત ફરવાના નિર્ણય અંગે દિનુમામાએ જણાવ્યું કે, આગામી વિધાનસભાની ટીકીટ પણ ઓફર થાય તો તે સમયે પડશે તેવી દેખાશે ! જ્યારે હાલ તો સંગઠનથી નારાજ દિનુમામાનો રાજનીતીમાં પરત ફરવાનો કોઈ નિર્ણય ન હોવાનું જણાવ્યું હતું. બરોડા ડેરીના ઉપપ્રમુખ જી.બી.સોલંકીઅે પણ નારાજ દિનુમામા પ્રમુખ પદે પરત ફરતા બોર્ડના તમામ સદસ્યો ખુશ હોવાનું જણાવ્યું હતું.